11. 4. 81 De Europæiske Fællesskabers Tidende Nr. L 100/21 RÅDETS AFGØRELSE af 30. marts 1981 om forøgelse af antallet af generaladvokater ved Domstolen (80/209/Euratom, EKSF, EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske Kul- og Stålfællesskab, særlig artikel 32 a, under henvisning til traktaten om oprettelse af Det europæiske økonomiske Fællesskab, særlig artikel 166, under henvisning til traktaten om oprettelse af Det europæiske Atomenergifællesskab, særlig artikel 138, under henvisning til Domstolens begæring i dens memorandum af 21. juli 1978 om forøgelse af antallet af generaladvokater, og ud fra følgende betragtninger : Domstolens arbejdsbyrde gør det berettiget at forøge antallet af generaladvokater til fem ; artikel 32 a, stk. 1, i traktaten om oprettelse af Det eu- ropæiske Kul- og Stålfællesskab, artikel 166, stk. 1, i traktaten om oprettelse af Det europæiske økonomi- ske Fællesskab, og artikel 138, stk. 1, i traktaten om oprettelse af Det europæiske Atomenergifællesskab må derfor tilpasses for at forøge antallet af generaladvo- kater ; artikel 32 b, stk. 3, i traktaten om oprettelse af Det eu- ropæiske Kul- og Stålfællesskab, artikel 167, stk. 3, i traktaten om oprettelse af Det europæiske økonomi- ske Fællesskab og artikel 139, stk. 3, i traktaten om oprettelse af Det europæiske Atomenergifællesskab må tilpasses, således at den delvise nybesættelse skifte- vis omfatter to og tre generaladvokater ; for at sikre, at den fastsatte ordning for nybesættelse kan fungere, må datoen for udløbet af embedsperio- den for den generaladvokat, der udnævnes til som den første at beklæde den ved denne afgørelse oprettede stilling, rykkes frem til den 6. oktober 1985 — TRUFFET FØLGENDE AFGØRELSE : Artikel 1 Artikel 32 a, stk. 1, i traktaten om oprettelse af Det europæiske Kul- og Stålfællesskab, artikel 166, stk. 1, i traktaten om oprettelse af Det europæiske økonomi- ske Fællesskab og artikel 138, stk. 1, i traktaten om oprettelse af Det europæiske Atomenergifællesskab af- fattes således : »Domstolen bistås af fem generaladvokater.« Artikel 2 Artikel 32 b, stk. 3, i traktaten om oprettelse af Det europæiske Kul- og Stålfællesskab, artikel 167, stk. 3, i traktaten om oprettelse af Det europæiske økonomi- ske Fællesskab og artikel 139, stk. 3, i traktaten om oprettelse af Det europæiske Atomenergifællesskab af- fattes således : »Hvert tredje år finder en delvis nybesættelse af generaladvokaternes. embeder sted. Der afgår skiftevis to og tre generaladvokater.« Artikel 3 Embedsperioden for den generaladvokat, der som den første beklæder den ved denne afgørelse oprettede stil- ling, udløber den 6. oktober 1985. Udfærdiget i Bruxelles, den 30. marts 1981. På Rådets vegne G. BRAKS Formand